పనజి: గోవా కొత్త ముఖ్యమంత్రిగా మనోహర్ పారికర్ మంగళవారంనాడు ప్రమాణస్వీకారం చేయనున్నారు. ఈ విషయాన్ని పారికర్ సోమవారంనాడు మీడియాకు తెలిపారు. కేంద్ర రక్షణ మంత్రిగా తన రాజీనామాను ప్రధాని కార్యాలయానికి పంపానని, కేబినెట్ మంత్రులతో కలిపి మంగళవారం సాయంత్రం ముఖ్యమంత్రిగా ప్రమాణస్వీకారం చేస్తానని ఆయన చెప్పారు. ఎంతమంది మంత్రులు ప్రమాణస్వీకారం చేస్తారన్న ప్రశ్నకు, మంత్రుల సంఖ్య, ఇతర అంశాలపైనే ప్రస్తుతం కసరత్తు చేస్తున్నామని, కేబినెట్ ఏర్పాటుపై తుదినిర్ణయం తీసుకోగానే మీడియాకు తెలియజేస్తామని సమాధానమిచ్చారు. ఆదివారంనాడు 21 మంది ఎమ్మెల్యేల మద్దతు తనకు ఉన్నట్టు గవర్నర్ మృదులా సిన్హాకు పారికర్ తెలియజేయడంతో ఆయనను ప్రభుత్వం ఏర్పాటు చేయాల్సిందిగా గవర్నర్ఆహ్వానించారు. ముఖ్యమంత్రిగా బాధ్యతలు చేపట్టిన 15 రోజుల్లోగా మెజారిటీ నిరూపించుకోవాలని పారికర్కు ఆమె సూచించారు. కాగా, మంగళవారం సాయంత్రం 5 గంటలకు పారికర్, ఆయన మంత్రివర్గ సభ్యులు ప్రమాణస్వీకారం చేయనున్నారు. కేంద్ర మంత్రి రాజ్నాథ్ సింగ్, సీనియర్ నేత నితిన్ గడ్కరి, పార్టీ జాతీయ అధ్యక్షుడు అమిత్షా ఈ ప్రమాణస్వీకార కార్యక్రమంలో పాల్గోనున్నారు.
panaji: gova kotta mukhyamantrigaa manohar parikar mangalavaaramnaadu pramaanasveekaaram cheyanunnaru. ee vishayaanni parikar somavaramnadu mediaku telipaaru. kendra rakshana mantrigaa tana rajinamanu pradhaani kaaryaalayaaniki pampaanani, kabinet mantrulatho kalipi mangalavaaram saayantram mukhyamantrigaa pramaanasveekaaram chestaanani aayana cheppaaru. entamandi mantrulu pramaanasveekaaram chestaranna prasnaku, mantrula sankhya, itara amsaalapaine prastutam kasarattu chestunnamani, kabinet erpatupai tudinirnayam teesukogaane mediaku teliyajestaamani samaadhaanamichaaru. aadivaaramnaadu 21 mandi emmelyela maddatu tanaku unnattu gavarnar mrudula sinhaaku parikar teliyajeyadamto aayananu prabhutvam erpaatu cheyalsindiga gavarnarhaahvaaninchaaru. mukhyamantrigaa baadhyatalu chepattina 15 rojulloga magerity niroopinchukovaalani paarikarku aame suuchimchaaru. kaga, mangalavaaram saayantram 5 gantalaku parikar, aayana mantrivarga sabhyulu pramaanasveekaaram cheyanunnaru. kendra mantri rajnath sing, seanier netha nitin gadkari, party jaateeya adhyakshudu amitsha ee pramaanasveekaara kaaryakramamlo paalgonunnaaru.